Robert Downey Jr.

Robert John Downey Jr. (s. 4. huhtikuuta 1965, New York, New York) on yhdysvaltalainen näyttelijä. Hän teki ensimmäiset elokuvansa jo lapsena isänsä Robert Downey vanhemman avantgardistissa elokuvissa, ja varsinaisen elokuvauransa hän aloitti 16-vuotiaana. Downey sai huomiota 1990-luvulla muun muassa elokuvasta Chaplin, mutta hänen uraansa varjostivat huumeaddiktio ja siitä seuranneet pidätykset ja rangaistukset. Downey raitistui 2000-luvulla, ja on sen jälkeen näytellyt muun muassa Rautamiestä kymmenessä Marvel Cinematic Universen elokuvassa, Iron Manista (2008) alkaen ja Avengers: Endgameen (2019) asti. Myöhemmin hän palasi kyseiseen elokuvasarjaan näyttelemään uutena hahmonaan Tohtori Doomia elokuvissa The Fantastic Four: First Steps (2025), Avengers: Doomsday (2026) ja Avengers: Secret Wars (2027). Lisäksi Downey on tullut tutuksi Sherlock Holmes -elokuvassa ja sen jatko- osassa Sherlock Holmesin roolissa. Downey voitti vuonna 2024 parhaan miessivuosan Golden Globen ja Oscar-palkinnon elokuvasta Oppenheimer. == Varhaiset vuodet == Downey syntyi Manhattanilla, New Yorkissa ja hän on kahdesta lapsesta nuorempi. Hänen isänsä oli näyttelijä, tuottaja, kuvaaja ja elokuvaohjaaja Robert Downey Sr. Myös Downeyn äiti, Elsie, oli näyttelijä ja esiintyi usein miehensä elokuvissa. Downeyn isä on puoliksi venäjänjuutalaista ja puoliksi Irlannin katolilaista syntyperää; hänen äidillään puolestaan on saksalaisia, skotlantilaisia ja sveitsiläisiä sukujuuria."Inside The Actors Studio: Season 12, Episode 17". 9. heinäkuuta 2006. Downeyn isän nimi oli Robert Elias ennen nimenmuutosta Robert Downeyksi. Downey kasvoi Greenwich Villagessa ja opiskeli myöhemmin teini-ikäisenä Stagedoor Manor Performing Arts Training Centerissä, New Yorkissa. Vanhempiensa erottua vuonna 1978 Downey muutti isänsä kanssa Kaliforniaan, mutta neljä vuotta myöhemmin jätti high schoolin kesken palatakseen takaisin New Yorkiin ja pyrkiäkseen näyttelijäksi. Lapsuudessaan Downey oli huumeiden ympäröimä: hänen isänsä oli koukussa huumeisiin ja tutustutti Downeyn marijuanaan tämän ollessa kuusivuotias.http://www.cnn.com/CNN/Programs/people/shows/downey/profile.html Downey on sanonut huumeiden käytön luoneen tunnesiteen hänen ja hänen isänsä välille,http://www.people.com/people/archive/article/0,,20142040,00.html sekä olleensa huumekoukussa 8-vuotiaasta saakka.http://news.bbc.co.uk/2/hi/americas/413283.stm == Elokuvaura == === Lapsinäyttelijästä aikuisnäyttelijäksi === Downeylla oli lapsuudessaan useita rooleja isänsä elokuvissa, ja käytännössä hän kasvoi 1970- ja 1980-lukujen aikana isänsä kuvauksissa. Hän näytteli ensimmäisen kerran viisivuotiaana elokuvassa Pound, jossa näyttelijät esiintyivät lopettamista odottavia koiria. Downey oli 16-vuotias, kun hän muutti New Yorkiin keskittyäkseen luomaan uraa näyttelijänä. Hän sai pian joitakin pieniä rooleja, kuten elokuvasta Äidin uusi. Downeyn varhaisiin elokuviin kuului myös kulttisuosiota saanut Lisa – unelmien nainen (1985). Hän sai elokuvien kautta myös vakioroolin sketsisarjasta Saturday Night Live, jossa hän oli mukana vuosina 1985–1986. === Pääosaesittäjäksi === Downeyn ensimmäinen pääosa oli romanttisesta komediasta Katujen Casanova (1987), missä hän näytteli hurmaavaa naistenmiestä. Hänen läpimurtonaan voidaan pitää samana vuonna ilmestynyttä elokuvaa Alta nollan. Siinä hänen roolihahmonsa on kokaiiniaddikti Julian Wells. Downey muisteli myöhemmin, että elokuvan jälkene hänen huumeiden käyttönsä lähti käsistä. Aiemmin hän oli käyttänyt huumeita lähinnä töiden jälkeen ja viikonloppuisin, mutta Alta nollan jälkeen hänestä tuli roolihahmonsa liioiteltu versio. Downey sai kehuja elokuvasta Saippuakuplia (1991), missä hän näytteli kieroa saippuasarjojen tuottajaa. Sen jälkeen hänellä oli rooli Robert Altmanin kehutussa elokuvassa Short cuts – oikopolkuja (1993). Downey oli ehdokkaana Oscariin parhaasta miespääosasta elämäkerrasta Chaplin, missä hän esitti Charles Chaplinia. Roolia varten Downey opetteli muun muassa soittamaan viulua ja pelaamaan tennistä vasemmalla kädellä. === Huumeiden käytön varjossa === Chaplinin jälkeen Downey näytteli muun muassa romanttisessa komediassa Tähtiin kirjoitettu (1994), mediasatiirissa Syntyneet tappajiksi (1994) ja puukudraamassa Kuningas, rakastajatar ja aisankannattaja (1995) sekä elokuvissa Richard III (1995) ja Joululoma (1995). Downeyn uraa varjostivat kuitenkin koko ajan hänen vaikeudet lain ja huumeidenkäytön kanssa. Downey tuomittiin 1999 vankilaan kolmeksi vuodeksi, mutta hänelle myönnettiin jo seuraavana vuonna ennenaikainen vapautus. Samana vuonna hän sai roolin televisiosarjasta Ally McBeal. Hänen lupaavasti alkanut, Emmy-ehdokkuudella ja Golden Globe -palkinnolla huomioitu pestinsä televisiosarjassa Ally McBeal kesti vain 18 jakson verran, kunnes Downeyn roolihahmo kirjoitettiin ulos sarjasta Downeyn saatua potkut kahden huumepidätyksen seurauksena. Viisi vuotta kestänyt huumeiden käytön, pidätysten, vieroitusten ja retkahdusten kierre päättyi viimein vuonna 2003, kun Downey päätti hoitaa itsensä kuntoon. Laulava salapoliisi (2003) oli ensimmäisiä elokuvia, jotka Downey teki vieroituksen jälkeen. Downey pystyi ottamaan työn vastaan vain, koska hänen ystävänsä Mel Gibson maksoi hänen henkivakuutuksensa elokuvaa varten.http://www.foxnews.com/story/0,2933,99680,00.html Downey ahkeroi seuraaven vuosien aikana, ja viiden vuoden aikana hän teki 13 elokuvaa. Laulavan salapoliisin ohella hän näytteli elokuvissa Good Night, and Good Luck. (2005), Hämärän vartija (2006) ja Zodiac (2007). === Marvelin elokuvien tähdeksi === Kaksi Downeyn elokuvaa valloitti kesällä 2008 sekä yleisön että kriitikot. Hän oli elokuvassa Iron Man miljonääri-keksijä Tony Stark eli supersankari Rautamies. Marvel Comicsin sarjakuvaan perustuva elokuva tuotti Yhdysvalloissa yli 318 miljoonaa dollaria. Kesällä 2008 ilmestyi myös komedia Tropic Thunder, josta Downey oli ehdolla parhaasta miessivuosan Oscariin, Golden Globeen ja SAG-palkintoon. Downey esitti elokuvassa valkoista näyttelijää, joka esittää mustaa näyttelijää. Downeyn näytteli elokuvassa The Soloist (2009) toimittajaa, joka ystävystyy kodittoman Juilliardissa oppinsa saaneet sellistin kanssa. Hänellä oli päärooli Sherlock Holmesina samannimisessä elokuvassa, tohtori Watsonia näytteli Jude Law. Downey sai elokuvasta Golden Globen parhaasta miespääosasta, ja sille tehtiin jatko-osa Sherlock Holmes: A Game of Shadows (2011). Downey teki 2010-luvun alussa komedian Laskettu aika sekä elokuvat Chef (2014) ja The Judge (2014). Hän keskittyi kuitenkin 2010-luvun jälkimmäisellä puoliskolla vain Marvelin sarjakuvafilmatisointeihin Rautamiehen roolissa. Hän näytteli hahmoa Iron Man -elokuvan jatko-osissa Iron Man 2 ja Iron Man 3 ja elokuvassa The Avengers (2012) ja sen jatko-osissa Avengers: Age of Ultron (2015) Avengers: Infinity War (2018) ja Avengers: Endgame sekä elokuvissa Captain America: Civil War ja Spider-Man: Homecoming (2017). Tehtyään viiden vuoden ajan vain Marvelin elokuvia Downey oli juontajana Youtube-sarjassa The Age of AI. Hugh Loftingin lastenkirjoihin perustuvassa Eläintohtori Dolittlessa (2020) Downey oli pääroolissa. Downey piti tuon jälkeen kolmen vuoden tauon ja palasi vasta vuonna 2023 Christopher Nolanin ohjaamaan elämäkertaelokuvaan Oppenheimer, jossa hän näytteli virkamies Lewis Straussia. Downey palkittiin roolista parhaan miessivuosan Golden Globella ja Oscar-palkinnolla. == Yksityiselämä == Downey oli naimisissa Deborah Falconerin kanssa 1992–2004. Nykyään Downey on naimisissa elokuvatuottaja Susan Downeyn kanssa; heidät vihittiin juutalaisessa seremoniassa 27. elokuuta 2005.Robert Downey Jr. - Biography Downey seurusteli ennen Falconeria seitsemän vuotta näyttelijä Sarah Jessica Parkerin kanssa,http://www.stuff.co.nz/entertainment/celebrities/378902 mutta pari erosi Downeyn huumeidenkäytön seurauksena vuonna 1991. Downeylla on kolme lasta: poika (s. 1993) Deborah Falconerin kanssa sekä poika (s. 2012) ja tytär (s. 2014) Susan Downeyn kanssa. Downey ja Mel Gibson ovat olleet ystäviä Air America -elokuvan kuvauksista saakka.http://watch.accesshollywood.com/video/robert-downey-jr.-on-mel- gibsons-hard-times:-people-are-much-more-complex-than-events/1416339477001 Kun Downey kamppaili päihdeongelmien kanssa ja hänen uransa oli pohjalla, Gibson oli hänen tukenaan ja tarjosi tälle töitä.http://www.youtube.com/watch?v=_AAJuynxnTQ Downey on puolestaan toiminut Gibsonin tukena ja puolestapuhujana tämän ajauduttua ongelmiin: hän on muun muassa pyytänyt elokuva-alaa antamaan Gibsonille hänen virheensä anteeksi ja mahdollisuuden uuteen alkuun. === Päihdeongelmat === Downey väärinkäytti useita huumausaineita, kuten kokaiinia, marijuanaa ja heroiinia, lapsuudestaan aina vuoteen 2003 saakka.http://www.nytimes.com/2008/04/20/movies/20carr.html?_r=3&pagewanted;=2&8dpc&oref;=slogin Hän oli usein otsikoissa tultuaan pidätetyksi huumausainerikoksista ja käytyään epäonnistuneesti läpi lukuisia vieroitushoitoja. Huhtikuussa 1996 Downey pidätettiin kokaiinin, heroiinin ja käsiaseen hallussapidosta tämän kaahailtua Sunset Boulevardilla. Kuukautta myöhemmin huumeiden vaikutuksen alaisena ollut Downey tunkeutui luvatta naapureidensa tontille ja nukahti yhteen talon sängyistä.http://www.nytimes.com/2008/04/20/movies/20carr.html?_r=2&ref;=movies&pagewanted;=all&oref;=slogin& Hän sai kolmen vuoden ehdollisen vankeusrangaistuksen ja hänet määrättiin säännöllisiin huumetesteihin. Downey vietti vuonna 1997 neljä kuukautta vankilassa jätettyään yhden oikeuden määräämän huumetestin välistä, ja tuomittiin vuonna 1999 kolmen vuoden vankeusrangaistukseen samasta syystä. Hänet vapautettiin kuitenkin jo vuoden jälkeen.http://www.cnn.com/CNN/Programs/people/shows/downey/profile.html Huumeiden vaikutuksen alaisena ollut Downey pidätettiin jälleen kiitospäivänä 2000, jolloin hänen hallustaan löydettiin kokaiinia ja valiumia.http://www.ew.com/ew/article/0,,107593,00.html Huhtikuussa 2001 ehdonalaisessa ollut Downey pidätettiin jälleen huumeiden vaikutuksen alaisena olemisesta, kun poliisi löysi tämän vaeltamasta Culver Cityn kaupungissa. Tämä oli Downeyn viimeinen pidätys. Sittemmin Downey kertoi ryhtyneensä harjoittelemaan Wing Chun kungfuta vuodesta 2002 lähtien, mikä auttoi häntä pääsemään eroon riippuvuudesta.Robert Downey Jr credits Wing Chun for giving him the strength to overcome his addictions in-kungfu.com 30.7.2010 Viitattu 3.8.2012 == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1970 Pound Pound Puppy 1972 Greaser’s Palace Greaser’s Palace nimetön lapsi 1975 Moment to Moment Moment to Moment oma itsensä 1980 Sotilasopisto Up The Academy poika jalkapallojoukkueessa 1983 Baby, It’s You Baby, It’s You Stewart 1984 Painajaisten isäpuoli Firstborn Lee 1985 Katujen kasvatit Tuff Turf Jimmy Parker 1985 Lisa – unelmien nainen Weird Science Ian 1986 Paluu kouluun Back to School Derek Lutz 1986 America America Paulie Hackley 1987 Katujen Casanova The Pick-Up Artist Jack Jericho 1987 Alta nollan Less Than Zero Julian 1988 Johnny Be Good Johnny Be Good Jack Jericho 1988 Vuokratut huulet Rented Lips Wolf Dangler 1988 1969 1969 Ralph Carr 1989 That’s Adequate That’s Adequate Albert Einstein 1989 Oikeutta vastaan True Believer Roger Baron 1989 Taivaallinen rakastaja Chances Are Alex Finch 1990 Air America Air America Billy 1990 Suku on pahin Too Much Sun Reed Richmond 1991 Saippuakuplia Soapdish David Seton Barnes 1992 Chaplin Chaplin Charles Spencer Chaplin 1993 Sydän ja sielut Heart and Souls Thomas Reilly 1993 Short cuts – oikopolkuja Short Cuts Bill Bush 1994 Hail Caesar Hail Caesar Jerry 1994 Syntyneet tappajiksi Natural Born Killers Wayne Gale 1994 Tähtiin kirjoitettu Only You Peter Wright 1995 Richard III Richard III Lord Rivers 1995 Joululoma Home for the Holidays Tommy Larson 1995 Restoration Restoration Robert Merivel 1996 Vaaravyöhyke Danger Zone Jim Scott 1997 Yhden yön juttu One Night Stand Charlie 1997 Kaksi tyttöä ja poikaystävä Two Girls and a Guy Blake 1997 Hugo Pool Hugo Pool Franz Mazur 1998 Kuka pelkää mustaa miestä? The Gingerbread Man Clyde Pell 1998 Takaa-ajajat U.S. Marshals John Royce 1999 Painajaisissa In Dreams Vivian Thompson 1999 Villi viikonloppu Friends & Lovers Ralph 1999 Koukkusormi Bowfinger Jerry Renfro 1999 Black and White Black and White Terry Donager 2000 Wonder Boys Wonder Boys Terry Crabtree 2003 Laulava salapoliisi The Singing Detective Dan Dark 2003 Gothika Gothika Pete Graham 2004 Eros Eros Nick Penrose 2005 Game 6 Game 6 Steven Schwimmer 2005 Kiss Kiss, Bang Bang Kiss Kiss, Bang Bang Harry Lockhart 2005 Good Night, and Good Luck. Good Night, and Good Luck. Joe Wershba 2006 Queens – kovat korttelit A Guide to Recognizing Your Saints Dito 2006 Karvanaama The Shaggy Dog Kozak 2006 Hämärän vartija A Scanner Darkly James Barris 2006 Fur Fur Lionel Sweeney 2007 Zodiac Zodiac Paul Avery 2007 Lucky You Lucky You Telephone Jack 2007 Charlie Bartlett Charlie Bartlett Nathan Gardner 2008 Iron Man Iron Man Tony Stark / Rautamies 2008 The Incredible Hulk The Incredible Hulk Tony Stark (cameo) 2008 Tropic Thunder Tropic Thunder Kirk Lazarus 2009 The Soloist The Soloist Steve Lopez 2009 Sherlock Holmes Sherlock Holmes Sherlock Holmes 2010 Iron Man 2 Iron Man 2 Tony Stark / Rautamies 2010 Laskettu aika Due Date Peter Highman 2011 Sherlock Holmes: A Game of Shadows Sherlock Holmes: A Game of Shadows Sherlock Holmes 2012 The Avengers The Avengers Tony Stark / Rautamies 2013 Iron Man 3 Iron Man 3 Tony Stark / Rautamies 2014 Chef Chef Marvin 2014 The Judge The Judge Hank Palmer 2015 Avengers: Age of Ultron Avengers: Age of Ultron Tony Stark / Rautamies 2016 The Nice Guys The Nice Guys Sid Shattuck 2016 Captain America: Civil War Captain America: Civil War Tony Stark / Rautamies 2017 Spider-Man: Homecoming Spider-Man: Homecoming Tony Stark / Rautamies 2018 Avengers: Infinity War Avengers: Infinity War Tony Stark / Rautamies 2019 Avengers: Endgame Avengers: Endgame Tony Stark / Rautamies 2020 Eläintohtori Dolittle Dolittle tohtori John Dolittle 2023 Oppenheimer Oppenheimer Lewis Strauss 2025 The Fantastic Four: First Steps The Fantastic Four: First Steps Victor von Doom / Tohtori Doom (cameo) 2026 Avengers: Doomsday Avengers: Doomsday Victor von Doom / Tohtori Doom 2027 Avengers: Secret Wars Avengers: Secret Wars Victor von Doom / Tohtori Doom Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1985–1986 Saturday Night Live useita rooleja 18 jaksoa 2000–2002 Ally McBeal Larry Paul 25 jaksoa 2005 Family Guy Patrick Pewterschmidt ”Fat Guy Strangler” Ääninäyttely videopeleissä Ääninäyttely videopeleissä Ääninäyttely videopeleissä Vuosi Nimi Rooli 2008 Iron Man Tony Stark / Rautamies == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset muusikot Luokka:Yhdysvaltalaiset lapsinäyttelijät Luokka:Oscar-palkinnon saajat Luokka:BAFTA-palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Vuonna 1965 syntyneet Luokka:Elävät henkilöt Luokka:Seulonnan keskeiset artikkelit